钦定古今图书集成/明伦汇编/交谊典/第053卷 > 朱子小学 > 《实敬身》
## 钦定古今图书集成/明伦汇编/交谊典/第053卷 > 朱子小学 > 《实敬身》

温公曰：“先公为郡牧判官，客至未尝不置酒，或三行，
或五行，不过七行。酒沽于市，果止梨栗枣柿，肴止于
脯醢菜羹，器用磁漆，当时士大夫皆然，人不相非也。
会数而礼勤，物薄而情厚。近日士大夫家，酒非内法，
果非远方珍异，食非多品，器皿非满案，不敢会宾友。
尝数日营聚，然后敢发书。苟或不然，人争非之，以为”
鄙吝，故不随俗奢靡者鲜矣。嗟乎！风俗颓弊如是，居
位者虽不能禁，忍助之乎？